b'\n_START_ARTICLE_\nCozyCot\n_START_SECTION_\nKasaysayan\n_START_PARAGRAPH_\nNagsimula ang CozyCot noong Nobyembre 2001 bilang internet portal na nakabase sa Singapore kung saan nakapaglalagay ng kanilang mga tip at opinion hinggil sa pamimili at fashion ang mga miyembro nito. Habang dumarami ang komunidad nito online, nagsimula namang maglunsad ang tagapagtatag nitong si Nicole Yee ng mga live event upang magkaroon ng pagtitipon. Napansin ng mga nasa industriya ng pabango ang papalaking komunidad nito kung kaya nag-alok ito ng mga lugar na pagdarausan ng mga inilulunsad na aktibidad.  Sinundan ito ng iba pang proyektong pangkalakalan (commercial) (mga palihan, paglulunsad ng mga produkto, pamimili online atbp.), na nagtulak na gawin na itong bagong negosyo (bunsod ng presensiya nito sa website sa pinakamataas na 100,000 sa pagraranggo ng Alexa). Itinatag ni Nicole Yee ang CozyCot Pte Ltd bilang namamahalang kompanya sa portal. Pagkatapos, namuhunan siya ng $100,000 sa website noong 2008.  Lumagpas ang kita nito sa US$1 milyon noong 2009 sa 115 porsyentong paglaki._NEWLINE_Nagpatuloy sa paglaki ang komunidad habang patuloy namang nagbabasa ng nilalaman sa online ang mga mambabasa na nagdulot ng paglaki sa portal ng pinakamalaking komunidad online para sa pagpapaganda, fashion at estilo ng pamumuhay ng mga kababaihan sa Singapore.  Umabot na sa mahigit sa 500,000 ang kakaibang mga bisita nito sa bawat buwan. Lumawak din ang saklaw nito sa mga kababaihang Asyano sa Silangang Asya, Estados Unidos, Australya, at Bagong Selanda, bagay na nagtulak sa CozyCot na maging isa sa mga kilalang website na \xe2\x80\x9cnaglagay ng Singapore sa mapa ng mundo\xe2\x80\x9d. Simula noong 2006, palagi itong tumatanggap ng parangal  bilang Unang Site ng mga Kababaihan na umani ng Hitwise Singapore Online Performance Award._NEWLINE_Nitong Oktubre 2009, inilunsad ng  MindShare ang online reality show sa CozyCot. May pamagat na House Husbands, tungkol ito sa isang grupo ng kalalakihang nagnanais na mapatunayang magaling sila sa trabaho pati na sa pagpapamilya. Nagpapaligsahan ang mga kasapi rito sa iba\xe2\x80\x99t ibang gawaing pangmagulang para sa mga premyo._NEWLINE_Nakikita rin ang pangalan ng kompanya sa retail outlet nitong Orchard Central (Ninki-\xc3\x94) na itinayo sa at may laking 1,000 metro-kuwadrado pati na sa inilunsad nitong pahayagang CozyCot.  Nitong Mayo 2010, pinili ng CozyCot ang Nielsen para sa web analytics at audience measurement (inaawdit  ng Nielsen ang kompanya simula 2005).\n_START_SECTION_\nKomunidad\n_START_PARAGRAPH_\nTinatawag na "Cotters" ang mga gumagamit ng CozyCot, nakikisalamuha sila sa talakayan sa pamamagitan ng pagrerebyu ng mga produktong pangkagandahan, pati na sa mga live event na inoorganisa ng mga staff. Binibigyan ng gantimpala ang mga kasaping sumusuporta sa pamamagitan ng sistema ng pag-iipon ng mga puntos (batay sa aktibidad na nasa site).\n_START_SECTION_\nTalakayan\n_START_PARAGRAPH_\nKadalasang para sa palitan ng mga tip at opinyon sa pamimili at fashion ang inisyal na talakayan sa mga naunang taon. Lumawak ito sa pagsasaayos ng tahanan at pamumuhay, pagiging ina, trabaho, pinansiya, teknolohiya at mga kasal.  Tinatawag na \xe2\x80\x9cchannels\xe2\x80\x9d ang mga temang ito (may 28 noong Abril 2009).  Kapansin-pansin ang iba\xe2\x80\x99t ibang paksa nito (tulad ng mga spa at mga pabango) na wala sa karamihan ng talakayan sa labas. Wikang Ingles ang pangunahing gamit nito ngunit may mga lumalabas ring mga opinyon sa wikang Intsik. Sa katunayan, umani ng 1,000 komento at mga 8 milyong na hit sa Hankook Ilbo ang opinyon ng mga Intsik at debate sa CozyCot hinggil sa operasyon ng pagpapaganda at pati na ang kalagayan ng kosmetikong turismo sa Timog Korea.\n_START_SECTION_\nMga rebyu\n_START_PARAGRAPH_\nMay aklatan ng mga produkto ang CozyCot na umaabot sa mahigit sa 35,000 produktong tinitingnan ng mga miyembro para kilatisin. Gumagamit sila ng iPhone scanner software na may barcode at  may camera sa kanilang iPhones upang makuha ang mga rebyu mula sa website ng CozyCot.\n_START_SECTION_\nMga pangyayari\n_START_PARAGRAPH_\nHost ang CozyCot sa mga nagaganap na pangyayari kung saan nakikisalamuha ang mga kasapi nito sa isa\xe2\x80\x99t isa sa pamamagitan ng palihaan, focus group, mga roCiad tests atbp. Katuwang ang Citibank, inorganisa ng CozyCot ang CozyCot Holy Grail Private Party noong 6 - 7 Setyembre 2008, upang ipagdiwang ang ikapitong anibersaryo nito.\n_START_SECTION_\nKaugnay na mga babasahin\n_START_PARAGRAPH_\nNoong Abril 2010, inilunsad pahayagang CozyCot na may 25 pahinang lumalabas kada buwan at iniimprenta sa 200,000 kopya.\n_START_SECTION_\nMga gantimpala\n_START_PARAGRAPH_\nNapanalunan ng CozyCot ang First Women\'s Site Award sa Singapore pati na ang Hitwise Singapore Online Performance Award sa loob ng apat na maagkakasunod na taon simula noong 2006.'